Odense Adresse-Contoirs Efterretninger, 1848-08-19
Paa Valgreformforeningens offentlige Forsamling i Kjøbenhavns Hippodrom i Onsdags Aftes vedtoges efter 3 Timers Debatter, at Foreningen skulde opstille Etkammersystemmet i sit Program, endvidere at Valgkandidaterne skulde spørges, om de ansaae Rigsforsamlingen for konstituerende, at de skulde opfordres til indenfor Loven", og om muligt ved reglementariske Bestemmelser, at søge de kongevalgte Deputerede udson drede, endelig, at Man for Regjeringen skulde udtale Ønsket om Forfatningsudkastets Trykning og Offentliggjørelse inden Valgene. Derpaa bemyndigede Forsamlingen den alt bestaaende Kommittee til at fungere som saadan fremdeles og til at supplere sig selv efter eget Skjøn. (Fdl.) - Jfølge Kbh." blev der ved Afstemningen og Eet- og Tokammersystemet til Fordeel for dette sidste kun opløftet en eneste Haand i den hele Forsamling, der vel talte henimod et Par Tusinde Mænd. Derimod antoges at opstille Etkammersystemet ikke blot som et Ønske, men som en Fordring, og dette Udfald af Afstemningen optoges med et almindeligt Bravo. Forsamlingen viste saaledes paa det Tydeligste, at den vidste hvad den vilde, og at Hr. Ploug og en anden Taler, forgiæves havde bestræbt sig for at bringe den i Tvivl herom. For Etkammersystemmet talede udførligst Kand. Schack, ligeledes Hr. Ree, Kand. Brix o. fl. A. Jmod Kongevalgene viste sig en ligesaa utvivlsom Opposition, uagtet Hr. Ploug og hans Tilhængere vilde, at dette ikke alene skulde ansees som Uklarhed i Opfatningen, men ogsaa som et Tegn paa en Mistillid til det folkelige Ministerium, som dette ikke kunde taale under nuværende Omstændigheder. Herimod protesterede blandt andre Hr. Ree, ligesom Red. Hansen, Kjøbmand Unna o. fl. A. udtalte sig imod Kongevalgene, og for at Rigsforsamlingen nødvendigviis maa blive konstituerende, hvilket antoges af Forsamlingen, ligesom ogsaa Punktet om de Kongevalgtes Udsondring, med den overflødige Tilsætning, at dette søges opnaaet indenfor Loven f. Ex. ved reglementariske Bestemmelser. Til Slutning blev Programmet antaget i sin Heelhed. Kommitteen bemyndiges derhos til at supplere sig selv med saa mange nye Medlemmer, som den fandt fornødent; Dhrr. Ploug og Frederiksen erklærede efter Opfordring at ville udtræde af Kommitteen. Erindringer fra et Besøg paa Als: "J de stadselige Pragtværelser staae de af uhøvlede Brædder sammentømrede Sygesenge i talrige Grupper. Størstedelen af de den 28 Mai og 5 Juni saarede Krigere vare allerede udskrevne, men hos nogle af de Tilbageværende havde vore Læger havt Leilighed til at studere de lunefulde Kuglers forunderlige Gang. En Soldat var bleven skudt tværsigjennem Hovedet, fra den høire Tinding til den venstre, hvor Kuglen var gaaet ud. Han var nu helbredet; kun havde han ondt ved at spise for Smerte i Musklerne af det øverste Kjævebeen. En Anden havde faaet Kuglen ind under det ene Øie, som gik tabt, og ud igjennem Nakken. Hos en af de Saarede, som havde faaet en Kugle gjennem Underlivet, sad hans unge Hustru som en trofast Vogterinde. En saaret Officeer laae i et lidet Kabinet, hvori der hang et smukt Barneportrait, over hvis blonde, milde Træk der hvilede en egen idealsk Bleghed. Det var en afdød Datter af den augustenborgske Hertug. Saaledes skal da det uskyldige Væsens billede sidde her, et stumt Vidne med sit uforanderlige, barnligt milde Blik, blandt alle disse Elendighedsscener, som for Størstedelen have deres Oprindelse fra hendes Fader. Ogsaa Ridehuset var fuldt af Sygesenge, Staldbygningernes tidligere Beboere, Hertugens vidt berømte Fuldblodsheste, ere nu deels tagne til Armeens Brug, deels uddeelte blandt Bønderne paa Als. Hertugindens hvide Yndlingshoppe var bleven foræret til Digteren Holst, der fulgte med Armeen. Kun et Dusin unge smukke Fuldblodsheste vare endnu tilbage. Vor Nysgjerrighed pirredes meest ved Fortællingen om en vild Kæmpehingst, som Man forsikkrede at Jngen kunde tæmme, og som sidst havde bidt Armen af en Karl. Alle vidste at omtale dens mystiske Tilværelse, men Jngen vidste, hvor den opholdt sig. Endelig lykkedes det os, at udforske dens Opholdsted. Det var en Bygning med Laas og Bomme, som ikke kunde aabnes, fordi Manden med Nøglen var borte. Men vi trængte ind i et tilgrændsende Skuur, hvor vi klattrede op til en Aabning ved Taget. Vi saae da en usædvanlig stor, blisset, mørk Hest, som uophørlig bevægede Hovedet frem og tilbage, ligesom Man seer Hvæner og andre vilde Dyr ved Gitteret af deres Bure. - Jmellem Augustenborg Slot og Sønderborg ligger Landsbyen Ulkebøll, paa hvis Kirkegaard vi besøgte Erik Lejonhusvuds Grav, der var smykket med friske Krandse og Blomster. Derimod kunde Jngen vise os den svenske Digter, Beppolds (Sommelius) Grav paa Augustenborgs Kirkegaard. Man havde vel hørt hans Navn og hans Død; men Jngen kunde vise os, hvilken af de med visne Blomster i og Løv bedækkede Grave der var hans." (Uddr. af det svenske, Aftonblade)."Times af 9 ds omtaler Negeroprøret paa St. Croix saaledes: "Oprørets smittende Exempel er blevet givet fra en Kant, fra hvilken Man i visse Henseender mindst havde ventet det. Et aabent Oprør er udbrudt paa den lille danske Koloni St. Croix, og skjøndt det er blevet hurtig undertrykt, er det dog umuligt at oversee de naturlige Følger af denne kortvarige Frihed blandt en Befolkning, der i Antal saa langt overgaaer dens Herrer, 7000 frie Jndbyggere skulle kontrollere og styre omtrent 20,000 Sorte. Man antog i Almindelighed, at Slaveriet paa St. Croix var saa mildt som muligt: Slaverne bleve behandlede menneskeligt og godt, og en Lov af den afdøde danske Konge havde bestemt deres gradvise Emancipation; dette Tidspunkt søgte de at forekomme ved det sidste Oprør. Den 4 Juli begave nogle tusinde Negere sig, anførte af to Generaler", til Frederiksted til Politimester Andresens Huus og fordrede, skjøndt i moderat Sprog, øieblikkelig Frihed. Da Man ikke øieblikkelig vilde efterkomme deres Fordring, satte de Jld paa Bygningerne og ødelagde en Deel Eiendom." Herefter omtales Undertrykkelsen af Oprøret, og det fremhæves, at skjøndt det er blevet undertrykt, vil det sandsynligviis forøge Misfornøielsen paa Cuba hvor Slavernes Behandling er forfærdelig, og hvor Misfornøielsen længe har hersket. Til Misfornøielsen blandt Slaverne kommer paa denne Ø Spliden mellem de Hvide, som, dersom den bryder løs i Kamp nødvendigviis maa medføre Slavens Oprør mod Herren, og naar dette indtræder, kunne vi tage en lang Afskeed med Sukkrene fra Havanna.